Author: Stetinova
Last saved by: sulik
Company: MH SR

„Návrh“
	
VLÁDA SLOVENSKEJ REPUBLIKY

 vydáva

podľa § 10 ods. 1 zákona č. 92/1991 Zb. o podmienkach prevodu majetku štátu na iné osoby v znení neskorších predpisov ( ďalej len "zákon" ) 

rozhodnutie  č. ...................
             o  privatizácii 

A.  priamym predajom 175 114 kusov akcií obchodnej spoločnosti: Slovenská autobusová doprava Bratislava, akciová spoločnosť (v skratke SAD Bratislava, a.s.) so sídlom Rožňavská 2, 830 00 Bratislava, IČO: 35 821 019, zapísanej v Obchodnom registri Okresného súdu Bratislava I, oddiel: Sa, vložka číslo: 2815/B, založenej na základe rozhodnutia Ministerstva pre správu a  privatizáciu národného majetku Slovenskej republiky č. 760 zo dňa 8.6.2001 o  privatizácii podniku Slovenská autobusová doprava Bratislava, štátny podnik (ďalej len “spoločnosť ”)

       1. Kupujúci:

          Obchodné meno:	BUS TRANSPORT s.r.o.
          Sídlo:	Malodunajská 1
	Bratislava	     
                          	                                    821 07                                                                      
          IČO:                                                     35 868 473           
          
           Kupujúci – spoločnosť BUS TRANSPORT s.r.o. je zapísaná v Obchodnom registri  Okresného súdu Bratislava I, oddiel: Sro, vložka číslo: 29935/3.                                             
      2. Spôsob výberu kupujúceho:
   Kupujúci bol vybraný Ministerstvom hospodárstva Slovenskej republiky vo výberovom konaní. 
      3. Menovitá hodnota 175 114 kusov akcií, čo predstavuje 49 % podiel akcií na  základnom imaní spoločnosti,  je:                                   
                                                                      175 114  000,- Sk
      4.  Dohodnutá výška kapitálového vstupu (cena) za nadobudnutie 175 114 kusov akcií  spoločnosti do vlastníctva kupujúceho je:
                                                                 540 000 000,- Sk                                                 (slovom päťstoštyridsaťmiliónov slovenských korún)                                                                     

z toho:
a)	kúpna  cena  hradená  kupujúcim  v  prospech  Fondu  národného  majetku  SR  je:     289 424 tis. Sk
(slovom: dvestoosemdesiatdeväťmiliónovštyristodvadsaťštyritisíc slovenských korún)  
b)	výška osobitného záväzku kupujúceho na vklad do základného imania spoločnosti účasťou kupujúceho na jeho zvýšení je:  250 576 tis. Sk

5.   Platobné podmienky a ich zabezpečenie:
5.1. Kúpnu cenu vo výške 289 424 tis. Sk uhradí kupujúci na účet Fondu národného  majetku SR takto:
   a)  Časť kúpnej ceny vo výške 28 620 tis. Sk (prvá splátka kúpnej ceny) do 10 pracovných dní odo dňa nadobudnutia právoplatnosti rozhodnutia, ktorým Protimonopolný úrad SR udelí výnimku podľa § 10 ods. 16 zákona č. 136/2001 Z.z. o ochrane hospodárskej súťaže a o zmene a doplnení zákona SNR č. 347/1990 Zb. o organizácii ministerstiev a ostatných ústredných orgánov štátnej správy SR v znení neskorších predpisov v znení zákona č. 465/2002 Z.z. a o zmene a doplnení niektorých zákonov.
             b)  Zostávajúca časť kúpnej ceny vo výške 260 804 tis. Sk bude uhradená v troch splátkach,  a to:
          b.a.) Suma 31 297 tis. Sk do 10 pracovných dní odo dňa nadobudnutia právoplatnosti rozhodnutia, ktorým Protimonopolný úrad SR udelí výnimku podľa § 10 ods. 16 zákona č. 136/2001 Z.z. o ochrane hospodárskej súťaže a o zmene a doplnení zákona SNR č. 347/1990 Zb. o organizácii ministerstiev a ostatných ústredných orgánov štátnej správy SR v znení neskorších predpisov v znení zákona č. 465/2002 Z.z. a o zmene a doplnení niektorých zákonov.
                    Túto sumu použije Fond národného majetku SR na vklad do základného  imania spoločnosti pri prvom zvýšení jej základného imania.
          b.b.)  Suma 114 753 tis. Sk do 270 dní  odo dňa nadobudnutia právoplatnosti rozhodnutia, ktorým Protimonopolný úrad SR udelí výnimku podľa § 10 ods. 16 zákona č. 136/2001 Z.z. o ochrane hospodárskej súťaže a o  zmene a doplnení zákona SNR č. 347/1990 Zb. o organizácii ministerstiev a ostatných ústredných orgánov štátnej správy SR v znení neskorších predpisov v znení  zákona č. 465/2002 Z.z. a o zmene a doplnení niektorých zákonov.
                    Túto sumu použije Fond národného majetku SR na vklad do základného       imania spoločnosti pri druhom zvýšení jej základného imania.
         b.c.)  Suma 114 754 tis. Sk do 630 dní odo dňa nadobudnutia právoplatnosti rozhodnutia, ktorým Protimonopolný úrad SR udelí výnimku podľa § 10  ods. 16 zákona č. 136/2001 Z.z. o ochrane hospodárskej súťaže a o zmene a doplnení zákona SNR č. 347/1990 Zb. o organizácii ministerstiev a ostatných ústredných orgánov štátnej správy SR v znení neskorších predpisov v znení  zákona č. 465/2002 Z.z. a o zmene a doplnení niektorých zákonov.
                    Túto sumu použije Fond národného majetku SR na vklad do základného       imania spoločnosti pri treťom zvýšení jej základného imania.
5.2. Úhrada častí kúpnej ceny podľa bodov 5.1. a) a 5.1. b.a.) tohto rozhodnutia je  zabezpečená:
Potvrdením o vinkulácii prostriedkov, ktoré bolo vydané Slovenskou sporiteľňou, a.s., Suché Mýto 4, 816 07 Bratislava dňa 16.12.2003. V predmetnom doklade uvedený  peňažný  ústav  potvrdzuje  vinkuláciu  peňažných prostriedkov vo výške 60 000 000,- Sk na účte spoločnosti BUS TRANSPORT s.r.o., so sídlom Malodunajská 1, 821 07 Bratislava, IČO: 35 868 473, č. 0177727918/0900  v prospech Fondu národného majetku SR za účelom privatizácie 49 % akcií spoločnosti SAD Bratislava, a. s..
Potvrdením o  vinkulácii prostriedkov na bežnom účte, ktoré bolo vydané UniBankou, a.s., Vajnorská 21, 832 65 Bratislava dňa 18.12.2003. V predmetnom doklade uvedený peňažný ústav potvrdzuje vinkuláciu peňažných prostriedkov vo výške 40 000 000,- Sk na účte spoločnosti BUS TRANSPORT  s.r.o.,  so sídlom  Malodunajská  1,  821 07  Bratislava,   IČO:   35 868 473, č. 7044161 v prospech Fondu národného majetku SR za účelom privatizácie 49 % akcií spoločnosti SAD Bratislava, a.s.. 
Suma vinkulovaných peňažných prostriedkov zahŕňa aj finančné zabezpečenie   upísania akcií kupujúcim podľa bodu 6. a) tohto rozhodnutia.

6.  Osobitný záväzok kupujúceho:
V zmluve o kúpe akcií, v časti týkajúcej sa predaja 175 114 kusov akcií spoločnosti, sa kupujúci zaviaže na vklad do základného imania spoločnosti pri svojej účasti na jeho zvýšení spolu vo výške 250 576 tis. Sk takto:
a)	Pri účasti kupujúceho na prvom zvýšení základného imania spoločnosti kupujúci upíše 30 070 kusov akcií spoločnosti v menovitej hodnote 1 akcie 1 000,- Sk. Hodnotu takto upísaných  akcií t.j.  sumu  30 070 tis. Sk  kupujúci uhradí  na účet  spoločnosti  do 60 dní odo dňa tej prvej splátky v prospech FNM SR, ktorú FNM SR použije na prvé zvýšenie  základného imania spoločnosti.
b)	Pri účasti kupujúceho na druhom zvýšení základného imania spoločnosti kupujúci upíše 110 253 kusov akcií spoločnosti v menovitej hodnote 1 akcie 1 000,- Sk. Hodnotu takto upísaných akcií, t.j. sumu 110 253 tis. Sk kupujúci uhradí na účet spoločnosti  do 60 dní odo dňa druhej splátky v prospech FNM SR, ktorú FNM SR použije na druhé  zvýšenie základného imania spoločnosti.
c)	Pri účasti kupujúceho na treťom zvýšení základného imania spoločnosti kupujúci upíše 110 253 kusov akcií spoločnosti v menovitej hodnote 1 akcie 1 000,- Sk. Hodnotu takto upísaných akcií, t.j. sumu 110 253 tis. Sk kupujúci uhradí na účet spoločnosti  do 60 dní odo dňa tretej splátky v prospech FNM SR, ktorú FNM SR použije na tretie  zvýšenie základného imania spoločnosti.

 7.   Ďalšie podmienky:
a)	Fond národného majetku SR a kupujúci do 5 pracovných dní odo dňa uzavretia zmluvy o kúpe akcií doručia návrh na udelenie výnimky podľa  § 10 ods. 16 zákona č. 136/2001 Z.z. o ochrane hospodárskej súťaže a o zmene a doplnení zákona SNR č. 347/1990 Zb. o organizácii ministerstiev a ostatných ústredných orgánov štátnej správy SR v znení neskorších predpisov v znení zákona č. 465/2002 Z.z. a o zmene a doplnení niektorých zákonov Protimonopolnému úradu SR.
b)	Zmluva o  kúpe  akcií bude uzavretá tak, aby po prvom, druhom a treťom  zvýšení základného imania spoločnosti podiel Fondu národného majetku SR na základnom imaní spoločnosti neklesol pod 51 %.
c)	Fond národného majetku SR a kupujúci sa v zmluve o kúpe akcií zaviažu rozhodnúť o použití prostriedkov zo zvýšenia základného imania podľa časti A. bodu 5.1.b.a) až 5.1.b.c) ako aj podľa 6.a) až c) prednostne na obnovu vozidlového parku spoločnosti nákupom nových autobusov, ktoré budú zaradené do majetku spoločnosti najneskôr v lehote, podľa ktorej vznikne povinnosť Fondu národného majetku SR dať príkaz na registráciu prevodu 60 753 kusov akcií podľa časti B. bodu 6.1..
      d) Zmluva o kúpe akcií bude uzavretá tak, aby nesplnenie záväzkov kupujúceho bolo  možným dôvodom na  odstúpenie Fondu národného majetku SR od zmluvy.

a

B.	priamym predajom 60 753 kusov akcií spoločnosti, čo predstavuje 17 % podiel na jej základnom imaní

      1. Kupujúci:

                  Obchodné meno spoločnosti:	BUS TRANSPORT s.r.o.
                  Sídlo:	Malodunajská 1
	Bratislava	     
                          		                        821 07                                                                      
                  IČO:                                             35 868 473                                               

                2.  Spôsob výberu kupujúceho:
         Ide o nárok kupujúceho nadväzne na skutočnosť, že kupujúci bol vybraný vo     výberovom konaní vo veci predaja podľa časti A. tohto rozhodnutia (predkúpne právo kupujúceho).

        3.  Menovitá hodnota 60 753 kusov akcií, čo predstavuje 17 % podiel akcií na základnom  imaní spoločnosti, je:
60 753 000 Sk

   4.  Kúpna cena:                             
     187 362 tis. Sk   
       (slovom: stoosemdesiatsedemmiliónovtristošesťdesiatdvatisíc slovenských korún)
       t. j. 3 084,- Sk za 1 akciu

5.   Platobné podmienky:
Kúpnu cenu uhradí kupujúci jednorázovou platbou na účet Fondu národného majetku SR do 30 dní odo dňa, kedy kupujúci preukáže Fondu národného majetku SR, že splnil obidve odkladacie podmienky podľa bodu B. 6.1. a) a bodu B. 6.1. b) tohto rozhodnutia, dohodnuté v zmluve o kúpe akcií.

6.   Ďalšie podmienky:
6.1.  V zmluve o kúpe akcií, v časti týkajúcej sa predaja 60 753 kusov akcií spoločnosti, budú na vznik povinnosti Fondu národného majetku SR dať príkaz na registráciu prevodu 60 753 kusov akcií dohodnuté tieto odkladacie podmienky:
a)	Preukázanie kupujúcim, že splnil všetky svoje záväzky z tej časti zmluvy o kúpe akcií, ktorá sa týka predaja 175 114 kusov akcií spoločnosti, vrátane výpisu z účtu majiteľa cenných papierov potvrdzujúci, že je majiteľom akcií podľa svojej účasti na zvýšení základného imania uvedenej v časti A. bod 6.a) až c).
b)	Preukázanie kupujúcim, že uplynulo najmenej 6 mesiacov odo dňa, kedy sa kupujúci stal majiteľom akcií spoločnosti.
c)	Preukázanie kupujúcim, že uhradil kúpnu cenu za 60 753 kusov akcií spoločnosti podľa bodu B.4. a bodu B.5. tohto rozhodnutia.

C.  predmetom predaja podľa tohto rozhodnutia o privatizácii bude 235 867 kusov akcií spoločnosti, ktoré majú podobu zaknihovaných cenných papierov a formu akcií na meno.

P o u č e n i e :
Na toto rozhodnutie sa nevzťahujú všeobecné ustanovenia o správnom konaní a nepodlieha preskúmaniu súdom.

Dostanú:	Fond národného majetku Slovenskej republiky
	Ministerstvo dopravy, pôšt a telekomunikácií Slovenskej republiky
	Ministerstvo hospodárstva Slovenskej republiky
	Úrad vlády Slovenskej republiky

Za správnosť:	Pavol Rusko
	podpredseda vlády a minister hospodárstva
                         Slovenskej republiky

		..................................................
								(podpis a pečiatka)